Diari Oficial de la Generalitat Valenciana


Sumari del DOGV 6777, del 18-05-2012 (2012/4806)

ORDE 7/2012, de 14 de maig, de la Conselleria de Sanitat, per la qual s'establixen les bases reguladores i es convoquen set beques a la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en diverses matèries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4806


Data del document
:   14-05-2012

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 7/2012, de 14 de maig, de la Conselleria de Sanitat, per la qual s'establixen les bases reguladores i es convoquen set beques a la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en diverses matèries. [2012/4806]  
La prestació farmacèutica és un dels pilars bàsics de les polítiques sanitàries. Tant l'ordenació i el control de les seues prestacions, com la provisió, assistència i prestacions complementàries, conformen una xarxa ineludible per a oferir al ciutadà una sanitat de qualitat i segura.  
  
La realització de pràctiques professionals en l'àmbit de l'Administració pública oferix una oportunitat formativa als jóvens llicenciats i constituïx un valuós instrument per a complementar els coneixements teòrics adquirits en els seus estudis universitaris.  
En el marc de la política dirigida a la integració i formació de jóvens, la concessió de beques suposa un suport important ja que el seu principal objectiu es concreta a afavorir l'exercici del dret a l'educació i el desenrotllament socioprofessional dels jóvens, completar-ne la formació acadèmica o dur a terme determinats estudis en el camp de la investigació científica i tecnològica, facilitant les pràctiques professionals i/o l'especialització professional i aconseguint amb això un complement a la seua formació acadèmica, alhora que es faciliten els primers contactes amb el món laboral en el sector públic; tot això d'acord amb les competències exclusives de la Generalitat recollides en els articles 49.1 i 53.1 de l'Estatut d'Autonomia de la Comunitat Valenciana.  
  
Amb este fi, la Conselleria de Sanitat, en el marc de la política dirigida a fomentar la formació de les persones becades a través de la realització de pràctiques professionals, convoca la concessió de set beques a la Direcció General de Farmàcia i Productes Sanitaris de l'Agència Valenciana de Salut.  
L'aprovació de la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de la llei esmentada, el Decret 132/2009, de 4 de setembre, del Consell, pel qual es regula la concessió de beques, i l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II de les beques de pràctiques professionals, del Decret 132/2009, fan necessària l'elaboració i publicació d'esta orde, respectant les noves exigències de les normes esmentades.  
  
L'orde de convocatòria no necessita ser notificada a la Comissió Europea pel fet de no complir tots els requisits de l'article 107 del Tractat de Funcionament de la Unió Europea.  
Per això, i en virtut de les facultats que em conferix el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat, així com els articles 28 de la Llei 5/1983, de 30 de desembre, del Consell, i 47.11 del Text Refós de la Llei d'Hisenda Pública de la Generalitat, i segons el que establix el Decret 132/2009, de 4 de setembre, del Consell, pel qual es regula la concessió de beques,   
  
ORDENE  
  
Article 1. Objecte i àmbit d'aplicació  
Constituïx l'objecte d'esta orde convocar un procediment de concurrència competitiva per a la concessió de set beques per al foment de la formació complementària en diverses matèries, a la Direcció General de Farmàcia i Productes Sanitaris de l'Agència Valenciana de Salut, i aprovar les bases que s'adjunten com a annex I d'esta orde, per la qual ha de regir-se esta convocatòria, així com el barem per a avaluar els mèrits personals en l'annex II.   
  
  
Article 2. Finançament de les beques  
Les beques que regula esta orde es finançaran amb càrrec al programa pressupostari de l'Agència Valenciana de Salut 88.62.41.2302.647.51.1, línia de subvenció amb codi comptable T4542000, dels pressupostos de la Generalitat per a l'any 2012.   
  
Article 3. Beneficiaris o beneficiàries de les beques  
1. Podran obtindre la condició de beneficiaris o beneficiàries de les beques previstes en esta orde les persones que complisquen els requisits establits en l'annex I.  
2. Les persones físiques en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions, hauran d'observar el que s'hi ha preceptuat.  
3. Cada sol·licitant només podrà optar a una de les beques convocades en la matèria corresponent. La presentació de dos o més sol·licituds comportarà l'exclusió de la convocatòria.  
  
Article 4. Obligacions genèriques dels beneficiaris o beneficiàries  
1. A més de les obligacions específiques que per als beneficiaris o beneficiàries de les beques s'establixen en l'annex I d'esta orde, es declaren amb caràcter general les següents:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de l'ajuda i guardar el degut secret i confidencialitat dels assumptes en què intervinga.  
  
b) Justificar el compliment dels requisits i condicions, així com la realització del projecte o activitat i el compliment de la finalitat que determine la concessió o gaudi de l'ajuda.  
c) Comunicar a l'òrgan concedent l'obtenció d'altres subvencions, ajudes, ingressos o recursos.  
d) Acreditar amb anterioritat a dictar-se la proposta de concessió que es troba al corrent en el compliment de les seues obligacions tributàries i enfront de la Seguretat Social.  
e) Les altres disposades en l'article 14 de la Llei 38/2003, de 17 de novembre, General de Subvencions.  
f) L'incompliment de les obligacions anteriors donarà lloc a l'exigència de les responsabilitats que corresponguen, d'acord amb la legislació vigent.  
  
Article 5. Sol·licituds i documentació  
1. Segons el que disposa l'article 3 de l'Orde 17/2011, de 6 de maig, per la qual es desplega el capítol II, de les beques de pràctiques professionals, del Decret 132/2009, les persones aspirants a obtindre una beca presentaran, exclusivament per via electrònica, la sol·licitud i currículum de forma completa, segons el model normalitzat, aprovat per l'Orde 17/2011, de 6 de maig, pel qual es desplega el capítol II, de les beques de pràctiques professionals, del Decret 132/2009, pel qual es regula la concessió de beques, sense perjuí de la normativa establida amb caràcter general sobre la presentació de sol·licituds davant de les administracions públiques.  
2. En el cas que els documents exigits que s'han d'adjuntar a la sol·licitud de concessió de beques ja estigueren en poder de la Conselleria de Sanitat, la persona sol·licitant podrà acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què s'adrecen, la identificació del procediment en què costen i que no hagen transcorregut més de cinc anys des de la finalització del procediment a què corresponguen.  
3. Si la sol·licitud presentada dins del termini no complix els requisits indicats en la convocatòria o no s'aporta alguna documentació de la que s'hi requerix, l'òrgan competent requerirà l'interessat perquè l'esmene en el termini màxim de 10 dies hàbils, i se li indicarà que, si no ho fa, es considerarà que ha desistit de la seua sol·licitud, amb la resolució prèvia que haurà de ser dictada en els termes que disposa l'article 71 de la Llei de Règim Jurídic de les Administracions Públiques i del Procediment Administratiu Comú.  
4. Així mateix, es podrà requerir al sol·licitant qualssevol altres dades, documents i informes complementaris que calguen per a la resolució de l'expedient, així com l'acreditació dels requisits a què es referix la documentació administrativa.  
Article 6. Lloc i termini de presentació  
1. De conformitat amb el que establix l'apartat 5.1, les persones interessades han de presentar exclusivament per via electrònica la sol·licitud i currículum de forma completa en la seu electrònica de la Generalitat . Per a poder realitzar la presentació electrònicament, la persona sol·licitant haurà de disposar de firma electrònica, mitjançant el certificat reconegut per a ciutadans emés per l'Agència de Tecnologia i Certificació Electrònica o del DNI electrònic, sense perjuí de la normativa establida amb caràcter general sobre la presentació de sol·licituds davant de les administracions públiques. En cas d'incompliment d'esta obligació es requerirà la persona interessada perquè ho esmene.  
2. El termini de presentació de sol·licituds telemàtiques serà de 15 dies hàbils, comptador des de l'endemà de la publicació d'esta convocatòria en el Diari Oficial de la Comunitat Valenciana (DOCV).  
  
Article 7. Procediment de concessió  
1. La concessió de les beques es realitzarà pel procediment de concurrència competitiva, de conformitat amb el que establix el Decret 132/2009, de 4 de setembre, del Consell, pel qual es regula la concessió de beques d'acord amb els criteris de valoració fixats en les bases reguladores que figuren com a annex II i amb l'article 6 de l'Orde 17/2011, de 6 de maig, que regula el procés de selecció.  
2. Es constituiran comissions de valoració per a l'examen i valoració de les sol·licituds presentades. Estes comissions, en tant que òrgans col·legiats, s'ajustaran en el funcionament al règim que establix per a estos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. La selecció dels becaris o becàries s'ordenarà en primer lloc d'acord amb la puntuació obtinguda en l'autobaremació, basant-se en els mèrits requerits en esta convocatòria en l'annex II. A la vista dels mèrits al·legats en el currículum, la comissió avaluadora els valorarà d'acord amb la informació obtinguda en l'autobaremació que s'obtindrà de forma automàtica en emplenar el currículum, que en tot cas respectarà els apartats i puntuacions del barem general establit en l'annex II del Decret 132/2009, de 4 de setembre, del Consell, i publicarà durant 10 dies el llistat provisional, ordenat segons la puntuació obtinguda per totes les persones aspirants, per a la fase d'al·legacions. Els candidats que obtinguen les 10 millors puntuacions seran convocats per a la realització d'una entrevista o prova que versarà sobre el contingut del seu currículum, concretament, experiència acadèmica, professional i maneig de sistemes informàtics, de conformitat amb el que establix l'apartat F de l'annex II. L'anunci de la realització de l'entrevista o examen serà publicat en el portal d'Internet de la Conselleria de Sanitat de la Generalitat amb una antelació mínima de 48 hores.  
  
  
Article 8. Resolució de la concessió de les beques  
1. Correspon, per delegació, al director general de Farmàcia i Productes Sanitaris, dictar la resolució de la concessió de les distintes beques. Les resolucions administratives que s'adopten per delegació, de conformitat amb l'article 13, de la Llei 30/1992, de 26 de novembre, indicaran expressament esta circumstància i es consideraran dictades per l'òrgan delegatori.  
2. La resolució, que serà motivada i tindrà els efectes i continguts establits en l'article 25 de la Llei 38/2003, de 17 de novembre, General de Subvencions, es notificarà de forma individualitzada a la persona interessada. En tot cas, als efectes de publicitat i transparència, s'inserirà la resolució en el portal institucional de la Conselleria de Sanitat de la Generalitat en Internet i es publicarà en el DOCV, de conformitat amb l'article 9.1 del Decret 132/2009.  
  
3. El termini màxim per a dictar i notificar les resolucions sobre les sol·licituds formulades serà de tres mesos, comptador des de la data de publicació de cada convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que disposa l'article 42 de la Llei de Règim Jurídic de les Administracions Públiques i del Procediment Administratiu Comú.  
En el cas que transcórrega el termini establit sense que s'haja dictat i notificat una resolució expressa, les persones interessades podran entendre desestimades les seues sol·licituds per silenci administratiu, de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.  
  
Article 9. Recursos  
1. Les resolucions adoptades d'acord amb esta orde posen fi a la via administrativa. Contra estes resolucions es podrà interposar un recurs contenciós administratiu, en el termini de dos mesos comptador des de l'endemà de la notificació de les resolucions, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se, potestativament, un recurs de reposició davant del conseller de Sanitat en el termini d'un mes, segons el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se qualsevol altre que s'estime procedent.  
2. Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegatori.  
  
Article 10. Pèrdua de la beca  
Es produirà la pèrdua del dret al cobrament total o parcial de la beca, amb l'audiència prèvia a la persona interessada, en el cas de falta de justificació o de concurrència d'algunes de les causes establides en l'article 37 de la Llei 38/2003, de 17 de novembre, General de Subvencions.  
  
Article 11. Del reintegrament de l'ajuda  
1. Pertocarà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
  
a) Quan es destine la quantitat percebuda a altres fins diferents a la finalitat de l'ajuda.  
b) Quan s'estiga sotmés a algun dels casos d'incompatibilitat de l'ajuda, que hauran d'estar degudament identificats en la convocatòria d'esta.  
2. En la tramitació del procediment es garantirà en tot cas el dret d'audiència a la persona interessada.  
  
Article 12. Dedicació  
Durant el període de gaudi de la beca haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part del tutor o tutora de l'òrgan que exercix la tutela.  
  
Article 13. Suspensió  
1. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.  
2. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
  
Article 14. règim d'infraccions i sancions  
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.  
  
  
DISPOSICIONS FINALS  
  
Primera  
S'autoritza el director general de Farmàcia i Productes Sanitaris perquè, en l'àmbit de les seues competències, adopte les mesures i resolucions que calguen per al desplegament i execució de l'orde.  
  
  
Segona  
Esta orde produirà efectes a partir de l'endemà del dia que es publique en el Diari Oficial de la Comunitat Valenciana.  
  
Tercera  
En tot allò no regulat en esta orde, caldrà ajustar-se al que disposa la Llei de la Hisenda Pública de la Generalitat i als preceptes bàsics de la Llei 38/2003, de 17 de novembre, General de Subvencions, el Reial Decret 877/2006, de 21 de juliol, pel qual s'aprova el Reglament de la Llei 38/2003, el Decret 132/2009, de 4 de setembre, del Consell, pel qual es regula la concessió de beques, i l'Orde 17/2011, de 6 de maig, per la qual es desplega el capítol II de les beques de pràctiques professionals, del Decret 132/2009.  
  
Quarta  
Les dades personals de les persones sol·licitants, recollides en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per l'Orde 3/2011, de 8 de novembre, de la Conselleria d'Hisenda i Administració Pública, en els termes i condicions que recull la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1720/2007, de 21 de desembre, pel qual s'aprova el reglament de desplegament de la llei orgànica esmentada.  
Els titulars de les dades personals incloses en el fitxer automatitzat esmentat poden exercir els seus drets d'accés, rectificació i cancel·lació de dades davant de la Direcció General de Tecnologies de la Informació, carrer del Miquelet, número 5, 46829 València.  
  
Quinta  
Segons el que disposen els articles 3.4 i 7.4 del Decret 147/2007, del Consell (DOCV núm. 5596, d'11.08.2007), esta convocatòria no necessita ser notificada a la Comissió Europea per no complir els requisits de l'article 107 del Tractat de Funcionament de la Unió Europea, ja que les ajudes previstes no van destinades a empreses o produccions.  
  
Sexta  
Contra esta orde que posa fi a via administrativa es pot interposar un recurs contenciós administratiu, d'acord amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptador des de l'endemà del dia que es publique, davant de la Sala Contenciosa Administrativa del Tribunal Superior de Justícia de la Comunitat Valenciana, si bé podrà interposar-se, potestativament, un recurs de reposició davant del conseller de Sanitat en el termini d'un mes, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
  
  
València, 14 maig de 2012  
  
El conseller de Sanitat,  
LUIS ROSADO BRETÓN  
  
  
Annex I  
  
Bases de la convocatòria per a la concessió de set beques a la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en diverses matèries  
  
Primera. Objecte i finalitat  
Les set beques tenen com a objecte el foment de la formació complementària a la Direcció General de Farmàcia i Productes Sanitaris de l'Agència Valenciana de Salut, en les matèries següents:  
- Una beca en el Programa del Gestor de Farmacovigilància: maneig i anàlisi Meddra.  
- Una beca en el Programa del Gestor d'Inspecció de la Indústria Farmacèutica i Cosmètica: inspecció de sistemes de qualitat de la indústria farmacèutica.  
- Una beca en el Programa del Gestor d'Establiments Sanitaris d'Atenció Farmacèutica: sistema de planificació farmacèutic.  
- Una beca en el Programa Avançat de Farmacoeconomia: mineria de dades farmacoterapèutiques.  
- Una beca en el Programa Avançat de Coneixement de PECME.  
  
- Una beca en el Programa d'Assistència Farmacèutica en Atenció Ambulatòria i Hospitalària.  
- Una beca en el Programa de Modernització de Gestió Farmacèutica Sociosanitària.  
Esta formació s'efectuarà a través de pràctiques professionals realitzades en distintes unitats adscrites a la Direcció General de Farmàcia i Productes Sanitaris de l'Agència Valenciana de salut.  
  
Segona. Nombre de beques  
Es convoquen set beques destinades a llicenciats o llicenciades en Farmàcia, d'entre les quals una està destinada a llicenciats o llicenciades en Farmàcia amb experiència en mineria de dades farmacoterapèutiques, que exerciren les activitats objecte de les beques, a la Direcció General de Farmàcia i Productes Sanitaris.   
Els requisits de titulació són els següents:  
- Una beca destinada a llicenciats o llicenciades en Farmàcia per a la realització de pràctiques professionals en el Programa del Gestor de Farmacovigilància i Vigilància de Productes Sanitaris.  
- Una beca destinada a llicenciats o llicenciades en Farmàcia per a la realització de pràctiques professionals en el Programa del Gestor d'Inspecció de la Indústria Farmacèutica i Cosmètica.  
- Una beca destinada a llicenciats o llicenciades en Farmàcia per a la realització de pràctiques professionals en el Programa del Gestor d'Establiments Sanitaris d'Atenció Farmacèutica.  
- Una beca destinada a llicenciats o llicenciades en Farmàcia per a la realització de pràctiques professionals en farmacoeconomia. Es valorarà en la realització de l'entrevista l'experiència, si pertoca, en mineria de dades farmacoterapèutiques.  
- Una beca destinada a llicenciats o llicenciades en Farmàcia per a la realització de pràctiques professionals en el Programa de PECME.  
- Una beca destinada a llicenciats o llicenciades en Farmàcia per a la realització de pràctiques professionals en el Programa d'Assistència Farmacèutica en Atenció Ambulatòria i Hospitalària.  
- Una beca destinada a llicenciats o llicenciades en Farmàcia per a la realització de pràctiques professionals en el Programa de Modernització de Gestió Farmacèutica Sociosanitària.  
  
Tercera. Dotació, duració i pagament de les beques  
1. Les beques dels programes:  
- Programa del Gestor de Farmacovigilància: maneig i anàlisi Meddra.  
- Programa del Gestor d'Inspecció de la Indústria Farmacèutica i Cosmètica: inspecció de sistemes de qualitat de la indústria farmacèutica.  
- Programa del Gestor d'Establiments Sanitaris d'Atenció Farmacèutica: sistema de planificació farmacèutic.  
- Programa Avançat de Farmacoeconomia: mineria de dades farmacoterapèutiques.  
- Programa Avançat de Coneixement de PECME.  
- Programa d'Assistència Farmacèutica en Atenció Ambulatòria i Hospitalària.  
- Programa de Modernització de Gestió Farmacèutica Sociosanitària.  
Les beques estan dotades amb 1.000 euros bruts mensuals, subjectes a les retencions que pertoquen legalment, i suposen un import brut màxim de 12.000 € cada becari, sent el global màxim de la convocatòria de 84.000 €, que es finança a càrrec de l'aplicació pressupostària 38.80.40.6449.898.07.9, codi línia comptable T4542000, dels pressupostos de la Generalitat, segons el següent desglossament inicial:  
  
  
De conformitat amb el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, per tal de desplegar el que disposa la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà a finançar la quota empresa de la Seguretat Social dels adjudicataris d'esta convocatòria amb càrrec a l'aplicació pressupostària 72.63.96.7175.482.24.9, codi línia comptable T4542000, pels imports que s'establisquen en la normativa vigent en esta matèria.  
  
2. La duració de les beques comprendrà, des de la incorporació de l'adjudicatari o adjudicatària mitjançant una resolució del director general de Farmàcia i Productes Sanitaris, fins a un període màxim de 12 mesos. La incorporació dels becaris no serà, en cap cas, anterior a l'1 de juliol de 2012.  
El període de duració podrà prorrogar-se sense la necessitat d'una nova convocatòria per un període màxim de 12 mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
3. L'import de la beca s'ha de pagar mensualment, amb el certificat previ del director general de Farmàcia i Productes Sanitaris i una vegada practicades les retencions legals corresponents.  
4. La no-incorporació del becari en el termini assenyalat comportarà la renúncia a la beca concedida.  
  
Quarta. Requisits del les persones sol·licitants  
1. Les persones sol·licitants han de complir els requisits següents:  
a) No ser major de 35 anys.  
b) Estar en possessió del títol oficial universitari o de Formació Professional o equivalent exigit en la convocatòria, expedit o homologat per les autoritats espanyoles corresponents, i que no hagen transcorregut mes de cinc anys des de la seua finalització.  
c) No haver sigut beneficiari de beques de pràctiques professionals en la Generalitat per un període igual o superior a 36 mesos.  
d) No trobar-se sotmés a les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, cosa que s'acreditarà per mitjà de la declaració responsable inclosa en la sol·licitud. Llevat que atenent la naturalesa de la beca i la seua finalitat se n'exceptue alguna de les prohibicions.  
e) Disposar de cobertura sanitària.  
2. Les persones sol·licitants han de complir els requisits i condicions anteriorment indicats al terme del termini de presentació de les sol·licituds.  
3. No podran optar a una beca els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudir o que resten menys de dos mesos perquè acabe.  
  
Quinta. Formalització de sol·licituds  
Cada persona sol·licitant només podrà optar a una de les beques convocades en la matèria corresponent. La presentació de dos o més sol·licituds comportarà l'exclusió de la convocatòria.  
Segons el que disposa l'article 3 de l'Orde 17/2011, de 6 de maig, per la qual es desplega el capítol II, de les beques de pràctiques professionals, del Decret 132/2009, les persones aspirants a obtindre una beca presentaran, exclusivament per via electrònica, la sol·licitud i currículum de forma completa, segons un model normalitzat, aprovat per l'Orde 17/2011, de 6 de maig, pel qual es desenrotlla el capítol II, de les beques de pràctiques professionals, del Decret 132/2009, pel qual es regula la concessió de beques, sense perjuí de la normativa establida amb caràcter general sobre la presentació de sol·licituds davant de les administracions públiques.  
Les persones interessades presentaran exclusivament per via electrònica la sol·licitud i currículum de forma completa en la seu electrònica de la Generalitat . Per a poder realitzar la presentació electrònicament, el sol·licitant ha de disposar de firma electrònica, mitjançant el certificat reconegut per a ciutadans emés per l'Agència de Tecnologia i Certificació Electrònica o del DNI electrònic, sense perjuí de la normativa establida amb caràcter general sobre la presentació de sol·licituds davant de les administracions públiques. En cas d'incompliment d'esta obligació es requerirà la persona interessada perquè ho esmene.  
Junt amb esta sol·licitud no s'ha de presentar cap documentació, tenint en compte que el formulari de sol·licitud, inclòs en l'annex d'esta convocatòria, incorpora una declaració responsable, mitjançant la qual la persona sol·licitant manifesta sota la seua responsabilitat que totes les dades recollides en la sol·licitud i en el currículum que adjunta són verídiques i que posseïx la documentació que així ho acredita, i que queda a disposició de la Generalitat per a la comprovació, control i inspecció que es consideren oportuns, de conformitat amb l'article 3.3 de l'Orde 17/2011, de 6 de maig.  
Les persones sol·licitants han de presentar la documentació acreditativa dels mèrits detallats en el currículum en el moment de la realització de l'entrevista, de conformitat amb l'article 4.2 de l'Orde 17/2011, de 6 de maig.   
- Fotocòpia compulsada del document nacional d'identitat  
- Fotocòpia compulsada del títol de llicenciat o llicenciada exigit en la convocatòria o el document acreditatiu d'haver pagat els drets d'expedició del títol esmentat.  
- Fotocòpia compulsada del certificat acadèmic personal de la llicenciatura.  
- Documents que acrediten la possessió de títols, cursos, idiomes i mèrits que figuren en el currículum. Perquè siguen tinguts en compte en la baremació, se'n requerirà l'acreditació per mitjà de la presentació de fotocòpies compulsades dels documents oficials corresponents.  
  
- Certificat de coneixements de Valencià de la Junta Qualificadora de Coneixements de Valencià (JQCV).  
- Acreditació de l'experiència professional.  
- Qualsevol documentació que l'aspirant considere d'interés.  
  
Sexta. Termini de presentació de les sol·licituds  
El termini de presentació de sol·licituds telemàtiques serà de 15 dies hàbils comptador a partir de l'endemà de la publicació d'esta convocatòria en el Diari Oficial de la Comunitat Valenciana.  
  
Sèptima. Selecció  
1. Comissió avaluadora  
a) Es constituïx la comissió avaluadora, que estarà presidida per el director general de Farmàcia i Productes Sanitaris i estarà composta a més:  
Pels membres següents:  
- José Luis Trillo Mata, subdirector general de Farmàcia i Productes Sanitaris.  
- José Luis García Herrera, cap del Servici d'Assistència Farmacèutica i Dietoterapèutica.  
- Julio Muelas Tirado, cap del Servici d'Ordenació, Control i Vigilància de Productes Farmacèutics.  
- Antonio Gordillo Fernández, cap de la Secció de Productes Sanitaris.  
- Eliseo González Abellán, cap de la Secció d'Inspecció d'Indústries Farmacèutiques.  
- Maria J. Navarro Gosálbez, cap de la Secció d'Ordenació i Control del Medicament.  
- Beatriz Pedrós Marí, farmacèutica inspectora de servicis sanitaris.  
- José Luis Comes Badía, tècnic superior d'ordenació farmacèutica.  
- Teresa Barberá González, tècnica superior d'assistència farmacèutica.  
- Amparo Santolaria, tècnica superior d'assistència farmacèutica.   
- Rut Usó Talamantes, especialista en medicina preventiva i salut pública  
- Rocío Broseta, farmacèutica de l'oficina de gaia.  
b) Actua com a secretari de la comissió:  
Per a les beques dels programes assenyalats a continuació, Eliseo González Abellán:  
- Programa del Gestor de Farmacovigilància: maneig i anàlisi Meddra.  
- Programa del Gestor d'Inspecció de la Indústria Farmacèutica i Cosmètica: inspecció de sistemes de qualitat de la indústria farmacèutica.  
- Programa del gestor d'Establiments Sanitaris d'Atenció Farmacèutica: sistema de planificació farmacèutic.  
Per a les beques dels programes assenyalats a continuació, Beatriz Pedrós Marí:  
- Programa Avançat de Farmacoeconomia: mineria de dades farmacoterapèutiques.  
- Programa Avançat de Coneixement de PECME.  
Per a les beques dels programes assenyalats a continuació, Teresa Barberá González:  
- Programa d'Assistència Farmacèutica en Atenció Ambulatòria i Hospitalària.  
- Programa de Modernització de Gestió Farmacèutica Sociosanitària.  
c) El funcionament de les comissions esmentades haurà d'adaptar-se al que establix esta convocatòria i, de manera subsidiària, a les regles incloses en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
d) De conformitat amb l'article 7.4 del Decret 132/2009, el barem per a la concessió de les beques es regirà pel que establix l'annex II d'estes bases.  
2. Tramitació  
a) La tramitació dels expedients corresponents a la concessió de les beques correspondrà:  
- Al Servici d'Ordenació, Control i Vigilància de Productes Farmacèutics, per a les beques de gestor de farmacovigilància i vigilància de productes sanitaris, gestor d'inspecció d'indústria farmacèutica i gestor d'establiments sanitaris.   
- A la Subdirecció General de Farmàcia i Productes Sanitaris, per a les beques de programa avançat en PECME i Farmacoeconomia.  
- Al Servici d'Assistència Farmacèutica i Dietoterapèutica, per a les beques de protocols especials de prescripció, Programa d'Assistència Farmacèutica en Atenció Ambulatòria i Hospitalària i Programa de Modernització de Gestió Farmacèutica Sociosanitària.  
b) A la vista dels mèrits al·legats en el currículum, la comissió avaluadora els valorarà d'acord amb la informació obtinguda en l'autobaremació, que s'obtindrà de forma automàtica en emplenar el currículum, que en tot cas respectarà els apartats i puntuacions del barem general establit en l'annex II del Decret 132/2009, de 4 de setembre, del Consell, i publicarà durant 10 dies el llistat provisional, ordenat segons la puntuació obtinguda per totes les persones aspirants, per a la fase d'al·legacions.  
c) Les comissions tindran facultats per a resoldre tots els dubtes que apareguen en la interpretació de les bases. Una vegada finalitzat el procés selectiu la comissió elaborarà una proposta de concessió de beques que contindrà la relació de beneficiats i podrà incloure una borsa de reserva per al cas de produir-se alguna renúncia o abandó. La comissió podrà proposar deixar deserta, totalment o parcialment l'adjudicació de les beques convocades, quan cap de les persones sol·licitants complisca els requisits exigits en les bases.  
  
Octava. Drets, obligacions, tutoria i incidències dels becaris o becàries  
1. Quant a les obligacions dels beneficiaris, és aplicable el que disposa el Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat, amb particular efecte de l'article 47, així com l'article 14 de la Llei 38/2003, de 17 de novembre, General de Subvencions.   
  
2. Les beques són incompatibles amb el gaudi de qualsevol altra beca, ajuda o activitat laboral que supose una activitat semblant o que impedisca el compliment de les obligacions com a becari. La infracció d'esta regla, en qualsevol moment del període del gaudi, deixarà sense efecte la beca adjudicada.  
3. No podran optar a una beca els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos perquè acabe.  
4. La Direcció General de Farmàcia i Productes Sanitaris convocarà els adjudicataris sol·licitants de les beques per a la firma del corresponent document de notificació i acceptació.  
5. La Direcció General de Farmàcia i Productes Sanitaris ordenarà les activitats i projectes establint la ubicació i dedicació dels becaris, segons els criteris dels seus propis servicis i mitjans.  
6. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el departament o entitat de la Generalitat que l'atorgue.  
7. Quan el beneficiari o beneficiària de la beca siga un empleat de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.  
  
8. Les obligacions, incidències i tutories dels becaris o becàries:  
Quant a les obligacions dels beneficiaris o beneficiàries és aplicable l'article 47, apartat 4.b, del Text Refós de la Llei d'Hisenda Pública de la Generalitat, així com l'article 14 de la Llei 38/2003, General de Subvencions.  
Un mes abans de la finalització de la beca, han de realitzar una memòria de les activitats dutes a terme durant el període esmentat.  
Els becaris estan obligats a fer constar el gaudi i procedència de la beca en els treballs d'investigació, tesis doctorals, publicacions científiques i altres documents semblants que es beneficien d'esta activitat formativa, així com en qualsevol publicació derivada o relacionada amb esta.  
Si el becari, com a conseqüència del desenrotllament de les tasques que hagen de dur a terme, causen gastos de desplaçament, pernoctació o restauració, se li rescabalaran en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de la normativa esmentada es referirà únicament als conceptes i quanties que han de ser rescabalats, sense que això implique una modificació en la relació jurídica del becari amb l'administració.   
  
Els becaris o becàries, si pertoca, hauran de presentar la documentació acreditativa de tindre cobertura sanitària, ja que el formulari de sol·licitud inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social que establixen els articles 18 i 19 respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.  
La Direcció General de Farmàcia i Productes Sanitaris resoldrà les incidències que es produïsquen durant el període de gaudi de la beca i podrà deixar-les sense efecte, amb l'audiència prèvia de l'interessat, en els casos següents:  
a) Incompliment de les seues obligacions.  
b) No realitzar l'activitat que motive la concessió.  
c) Deixar de complir els requisits exigits en esta convocatòria.  
  
Si hi ha incidències, renúncies, abandonaments o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.  
Respecte a la resolució d'incidències per la Direcció General de Farmàcia i Productes Sanitaris, cal complir el que disposa l'article 13.4 de la Llei 30/1992, de 26 de novembre.  
9. Certificat acreditatiu  
Una vegada finalitzat el període de gaudi de la beca, i amb un informe previ d'assistència, aprofitament i aptitud, el director general de Farmàcia i Productes Sanitaris estendrà el certificat corresponent.  
  
Novena. Obligacions del concedent  
1. Són obligacions del departament que concedisca la beca amb les persones que les hagen obtingudes:  
a) Proporcionar el suport necessari, així com facilitar la utilització dels mitjans, instruments i equips que calguen per al desenrotllament normal de l'activitat.  
b) Designar un tutor o tutora per a la coordinació i orientació de l'activitat que s'haja d'exercir. El tutor o tutora designat haurà de ser un empleat o empleada al servici de la Generalitat, amb adscripció al departament on es desenrotllaran les pràctiques, el qual assignarà les funcions que s'han de realitzar en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.  
c) Vetlar pel desenrotllament adequat del programa de formació.  
d) Subscriure amb una entitat asseguradora una pòlissa d'assegurança per al cas d'accident individual, de la qual seran beneficiàries les persones adjudicatàries de la beca.  
e) Obtindre directament l'acreditació del compliment de les obligacions tributàries i amb la Seguretat Social dels beneficiaris de les beques, establides en els articles 18 i 19 respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.  
2. Després de finalitzat el termini de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.  
  
Deu. Resolució de la convocatòria  
Correspon, per delegació, al director general de Farmàcia i Productes Sanitaris dictar la resolució de la concessió de les distintes beques. Les resolucions administratives que s'adopten per delegació, de conformitat amb l'article 13, de la Llei 30/1992, de 26 de novembre, indicaran expressament esta circumstància i es consideraran dictades per l'òrgan delegatori.  
La resolució, que serà motivada i tindrà els efectes i continguts disposats en l'article 25 de la Llei 38/2003, de 17 de novembre, General de Subvencions, es notificarà de forma individualitzada a la persona interessada. En tot cas, als efectes de publicitat i transparència, s'inserirà la resolució en el portal institucional de la Conselleria de Sanitat de la Generalitat en Internet i es publicarà en el Diari Oficial de la Comunitat Valenciana, de conformitat amb l'article 9.1 del Decret 132/2009.  
El termini màxim per a dictar i notificar les resolucions sobre les sol·licituds formulades serà de tres mesos, comptador des de la data de publicació de cada convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que establix l'article 42 de la Llei de Règim Jurídic de les Administracions Públiques i del Procediment Administratiu Comú.  
En el cas que transcórrega el termini establit sense que s'haja dictat i notificat una resolució expressa, les persones interessades podran entendre desestimades les seues sol·licituds per silenci administratiu, de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.  
La Direcció General de Farmàcia i Productes Sanitaris convocarà els adjudicataris o adjudicatàries per a la firma del corresponent document de notificació i acceptació, que haurà d'efectuar-se en un termini no superior a 10 dies hàbils des de la data d'acceptació per part dels adjudicataris.  
  
  
Annex II  
  
Barem per a avaluar els mèrits personals   
en la concessió de beques  
  
D'acord amb el que disposen els articles 7.4 i 18.4 del Decret 132/2009, de 4 de setembre, la Direcció General de Farmàcia i Productes Sanitaris de la Conselleria de Sanitat, determina el barem següent:   
  
A. Expedient acadèmic  
El màxim de puntuació que pot obtindre's en este apartat és com a màxim de 13 punts.  
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts. Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
2. Altres títols acadèmics oficials que no constituïsquen un requisit per a la concessió. En este subapartat la puntuació màxima és de 3 punts:  
Doctor: 2 punts.  
Altres llicenciatures: 1 punt.  
Altres diplomatures: 0,50 punts.  
  
B. Coneixements de valencià  
La puntuació màxima que es pot obtindre en este apartat és com a màxim de 2,50 punts.  
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:  
  
Oral: 0,25 punts.  
Elemental: 0,50 punts.  
Mitjà: 0,75 punts.  
Superior: 1,00 punt.  
2. Especialitat de Correcció de Textos: 0,50 punts.  
3. Especialitat en Llenguatge als Mitjans de Comunicació: 0,50 punts.  
4. Especialitat en Llenguatge Administratiu: 0,50 punts.  
  
C. Coneixement d'idiomes de la Unió Europea  
El màxim de puntuació que pot obtindre's en este apartat és com a màxim de 2 punts.  
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es pot obtindre per al conjunt dels idiomes i cursos acreditats és d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.   
En el cas que el coneixement d'un idioma s'acredite per títol universitari i haja sigut valorat en l'apartat A.2, no es podrà computar també en este apartat. Este apartat i el següent s'aplicaran de forma excloent, optant en cada convocatòria per algun dels dos, si pertoca.  
  
2. Altres idiomes cooficials de la Unió Europea: de 0 a 1 punt. Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.  
  
D. Coneixements addicionals  
El màxim de puntuació que pot obtindre's en este apartat és com a màxim de 6 punts.  
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.  
2. Cursos de formació relacionats amb l'objecte de la beca, fins a un màxim de 4 punts. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punt.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts. En cap cas es puntuaran en este subapartat ni en l'apartat C anterior els cursos de valencià i d'idiomes.  
  
  
E. Altres mèrits  
Es valoraran fins a un màxim de 2 punts aquells altres mèrits, relacionats amb l'objecte de la convocatòria, que no estiguen inclosos en la resta d'apartats:  
- Coneixements d'ofimàtica propis d'usuari, processament de textos, fulls de càlcul, gestor de bases de dades, etc. (computant-se 0,30 per cada curs realitzat).  
- Publicacions, articles en determinats mitjans (computant-se 0,20 per cada publicació).  
- Docència impartida en centres oficials (computant-se 0,20 per cada 5 hores lectives impartides).  
  
F. Entrevista/prova  
El màxim de puntuació que pot obtindre's en este apartat és com a màxim de 7,50 punts.  
La valoració que s'atorgue en este apartat no podrà superar el 30% de la puntuació màxima que es puga obtindre per mitjà de la suma de la resta d'apartats que s'incloguen en la convocatòria.  
Les persones candidates que obtinguen les 10 millors puntuacions seran convocades per a la realització d'una entrevista o prova que versarà sobre el contingut del seu currículum, concretament, experiència acadèmica, professional i maneig de sistemes informàtics.  
L'anunci de la realització de l'entrevista o examen serà publicat en el portal d'Internet de la Conselleria de Sanitat de la Generalitat , amb una antelació mínima de 48 hores.